Κεφαλοχώρι Ημαθίας

Το Κεφαλοχώρι είναι χωριό της περιφερειακής ενότητας Ημαθίας στην Κεντρική Μακεδονία.

 Γενικά στοιχεία 
Το Κεφαλοχώρι βρίσκεται στην πεδιάδα του Αλιάκμονα σε υψόμετρο 19 μέτρα. Απέχει περίπου 10 χλμ. ΝΔ. από την Αλεξάνδρεια (έδρα του δήμου) και 58 χλμ. Δ.-ΝΔ. από την Θεσσαλονίκη. Στη νότια άκρη του χωριού περνάει η Εγνατία Οδός, νοτιότερα ο Αλιάκμονας, δίπλα και νοτιοδυτικά είναι το Ραψομανίκι, βόρεια η Επισκοπή και βορειοανατολικά ο Λουτρός. Ενοριακός ναός είναι η εκκλησία του Αγίου Δημητρίου που υπάγεται στην Ιερά Μητρόπολη Ναούσης, Βεροίας και Καμπανίας. Ιστορικά συμπεριλαμβάνεται στα χωριά της περιοχής του Ρουμλουκίου.Οδοιπορικαί Σημειώσεις Μακεδονιας & Ηπέιρου, Νικόλαος Σχινάς, Ταγματάρχης Μηχανικού, Αθήνα 1886, Βιβλιοθήκη Ευάγγελου Παπακώστα.

Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918, με την παλιά ονομασία από την Τουρκοκρατία, ως Ποζαρίτες να προσαρτάται στην τότε κοινότητα Ξεχασμένης. Το 1928 με το ΦΕΚ 193Α - 20/09/1928 μετονομάστηκε σε Κεφαλοχώρι και το 1960 με το ΦΕΚ 96Α - 06/07/1960 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Κεφαλοχωρίου η οποία υπάγεται στη δημοτική ενότητα Αντιγονίδων του Δήμου Αλεξάνδρειας ενώ σύμφωνα με την απογραφή του 2011 απογράφησαν 604 κάτοικοι.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10509 (σελ. 35 του pdf)

Οι απογραφές πληθυσμού μετά τον Β' Παγκόσμιο Πόλεμο είναι:
Απογραφή1951196119711981199120012011Πληθυσμός721Βασίλειον της Ελλάδος, Εθνική Στατιστική Υπηρεσία της Ελλάδος, Πληθυσμός της Ελλάδος κατά την απογραφήν της 7ης Απριλίου 1951, Εν Αθήναις, 1955, σελ. 71.832702695792788604

 Εξωτερικοί σύνδεσμοι 

 Η παλιά εκκλησία του Αγ. Δημητρίου στο Κεφαλοχώρι Ημαθίας  από την Δημόσια Κεντρική Βιβλιοθήκη της Βέροιας.

Παραπομπές

Κατηγορία:Χωριά της περιφερειακής ενότητας Ημαθίας
Κατηγορία:Δήμος Αλεξάνδρειας